CELEX: C2006/178/14
Language: et
Date: 2006-07-29 00:00:00
Title: Kohtuasi C-196/05: Euroopa Kohtu (kuues koda)  8. juuni 2006.  aasta otsus (Finanzgericht München eelotsusetaotlus) — Sachsenmilch AG  versus  Oberfinanzdirektion Nürnberg (Ühine tollitariifistik — Tariifne klassifitseerimine — Kombineeritud nomenklatuur — Alamrubriik 0406 10 (värske juust) — Määruse (EMÜ) nr 2658/87 (muudetud määrusega (EÜ) nr 1832/2002) I lisa — Niisuguse vormitud mozzarella pitsajuustu tariifne klassifitseerimine, mida säilitatakse pärast valmistamist üks kuni kaks nädalat madalal temperatuuril)

29.7.2006   
            
            
               ET
            
            
               Euroopa Liidu Teataja
            
            
               C 178/9
            
         Euroopa Kohtu (kuues koda) 8. juuni 2006. aasta otsus (Finanzgericht München eelotsusetaotlus) — Sachsenmilch AG versus Oberfinanzdirektion Nürnberg
   (Kohtuasi C-196/05) (1)
   
   (Ühine tollitariifistik - Tariifne klassifitseerimine - Kombineeritud nomenklatuur - Alamrubriik 0406 10 (värske juust) - Määruse (EMÜ) nr 2658/87 (muudetud määrusega (EÜ) nr 1832/2002) I lisa - Niisuguse vormitud mozzarella pitsajuustu tariifne klassifitseerimine, mida säilitatakse pärast valmistamist üks kuni kaks nädalat madalal temperatuuril)
   (2006/C 178/14)
   Kohtumenetluse keel: saksa
   Eelotsusetaotluse esitanud kohus
   Finanzgericht München
   Põhikohtuasja pooled
   
      Hageja: Sachsenmilch AG
   
      Kostja: Oberfinanzdirektion Nürnberg
   Kohtuasja ese
   Eelotsusetaotlus — Finanzgericht München — Komisjoni 11. septembri 2003. aasta määruse (EÜ) nr 1789/2003, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse EMÜ nr 2658/87 I lisa (ELT L 281, lk 1) tõlgendamine — Koondnomenklatuuri alamrubriik 0406 10 (värske juust) –Mozzarella pitsajuust, mida pärast selle valmistamist säilitatakse ühe kuni kahe nädala jooksul madalal temperatuuril
   Resolutiivosa
   Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (muudetud komisjoni 1. augusti 2002. aasta määrusega nr 1832/2002) I lisas sisalduva KN-i alamrubriiki 0406 10 tuleb tõlgendada selliselt, et seda kohaldatakse vormitud mozzarella pitsajuustu suhtes, mida säilitatakse pärast valmistamist üks kuni kaks nädalat 2-4oC juures, välja arvatud juhul, kui see säilitamine on piisav, et toimuks muutumisprotsess, mille käigus omandab nimetatud mozzarella ühe või mitu uut objektiivset tunnust ja omadust, eelkõige koostises, välimuses ja maitses. Eelotsusetaotluse esitanud kohus peab tuvastama, kas need tingimused on täidetud.
   
      (1)  ELT C 182, 23.7.2005.